રાજ્યમાં ગુજરાતીને બદલે અંગ્રેજી માધ્યમની શાળાઓનું પ્રમાણ કૂદકે-ભૂસકે વધી રહ્યું છે, ત્યારે ગુજરાતી માધ્યમની અંગ્રેજી વિષય અસરકારક રીતે ભણાવતી શ્રેષ્ઠ શાળાઓ શરૂ કરવી જોઈએ. જેમ નર્મદે દેશાભિમાનની વાત કરેલી, તેમ આ શાળામાં ભણેલ પ્રત્યેક બાળક ભાષાભિમાન સાથે ઉત્કૃષ્ટ કારકિર્દી ઘડી શકે તેવા વાતાવરણના નિર્માણની જરૂર છે. અંતમાં ભર્તૃહરિએ કહ્યું છે કે વિદ્યા ભોગ કરી યશ: સુખકરી, તેમ ગુજરાતનું શિક્ષણક્ષેત્ર કેળવણીના ઉત્કૃષ્ટ સ્તર સુધી પહોંચી, ગુજરાતને એક નવી ઊંચાઈ અપાવશે, અને ગુજરાતમાં શિક્ષણનું અરુણું પ્રભાત ઊગશે, તેવી શ્રદ્ધા સેવવી રહી.